

**Trag fondacija Vas sa velikim zadovoljstvom poziva da prisustvujete online događaju pod nazivom**

**„SAZNAJ ZAŠTO LOKALNA ZAJEDNICA TREBA DA SE PITA“**

**koji će se održati u utorak 15.12.2020. godine u periodu od 11.00 do 12.00 na Zoom aplikaciji.**

Glavni i odgovorni urednik portala **Buka**, **Aleksandar Trifunović** će u svojstvu moderatora, tokom ovog jednočasovnog okupljanja ugostiti

**Mariju Mitrović**, direktoricu za filantropiju i partnerstva u **Trag fondaciji**

**Vjekoslava Vukovića**, koordinatora programa filantropije u **Trag fondaciji**

**Vesnu Bajšanski-Agić**, izvršnu direktoricu **Fondacije Mozaik**

**Jasnu Jašarević**, izvršnu direktoricu **Fondacije tuzlanske zajednice**

Tokom ovog događaja ćete imati priliku da saznate više o tome šta su lokalne fondacije i zašto su važne za razvoj lokalnih zajednica u BiH, kao i da postavite pitanja na ovu temu svim učesnicima.

Trag fondacija, uz podršku Porticus fondacije i u partnerstvu sa Fondacijom tuzlanske zajednice, Fondacijom Mozaik, Mrežom za izgradnju mira i Fondacijom Hastor, je početkom decembra pokrenula **program i konkurs „FONDACIJA NAŠEG KRAJA – ZAJEDNICA SE PITA!” u Bosni i Hercegovini**, koji ima za cilj osnivanje lokalnih fondacija u BIH.

**Lokalne fondacije su se pokazale kao ključni pokretač promjena u zajednici,**  jer pokreću, inspirišu i osnažuju građane da se udruže i poboljšaju svoje neposredno okruženje. Postoje u cijelom svijetu i svakodnevno rade na prikupljanju sredstava od pojedinaca i kompanija u svojim zajednicama, kako bi tim sredstvima, uz energiju i znanje, podržale svoje sugrađane i njihove inicijative u zalaganjima da svijet učine boljim za sve.

**Kroz program "FONDACIJA NAŠEG KRAJA - ZAJEDNICA SE PITA!"** svim neformalnim grupama koje budu izabrane Trag fondacija će pružiti edukativnu, mentorsku i finansijsku podršku, kao i okvir za saradnju sa drugim fondacijama u zemlji i regiji.

***Ukoliko želite da prisustvujete događaju, molimo vas da se prijavite preko linka:*** [***https://bit.ly/lokalnefondacije***](https://bit.ly/lokalnefondacije) ***na kom ćete pronaći link za događaj i da ovaj datum i termin rezervišete u svojim kalendarima.***

Radujemo se online susretu s Vama i nadamo se da ćete nam se pridružiti kako bismo zajedničkim trudom napravili prve korake u postizanju promjena u našem i vašem okruženju!

**Dobrodošli!**